తండ్రి ఫిర్యాదు...నటి వనితను అరెస్ట్ చేసిన పోలీసులు !
2018-12-08 12:15:23
నటుడు, వైసీపీ రాజకేయ నాయకుడు విజయకుమార్, ఆయన కుమార్తె వనితకు మధ్య గతకొంత కాలంగా ఆస్తి వివాదాలు సాగుతున్న సంగతి తెలిసిందే. ఈ నేపథ్యంలో విజయకుమార్ ఫిర్యాదు మేరకు పోలీసులు వనితను నిన్న రాత్రి అరెస్ట్ చేశారు. అందుతున్న సమాచారం మేరకు విజయకుమార్‌ కు చెన్నైలోని ఆలపాక్కం, అష్టలక్ష్మీ నగర్‌ 19వ వీధిలో పెద్ద బంగ్లా ఉంది. దీన్ని ఆయన సినిమా షూటింగ్ ల కోసం అద్దెకు ఇస్తూ ఉంటారు. ఈ నేపథ్యంలో ఓ సినిమా కోసం భవనాన్ని అద్దెకు తీసుకున్న వనిత అందులో శాశ్వత నివాసం ఏర్పరుచుకుంది. ఎన్నిసార్లు చెప్పినా ఆమె ఖాళీ చేసేందుకు నిరాకరించింది. మరో ప్రత్యామ్నాయం లేకపోవడంతో విజయకుమార్ గతంలో మధుర వాయిల్ పోలీసులను ఆశ్రయించారు. పోలీసులు ఆ నివాసం వద్దకు చేరుకోగానే ఆమె వారితో వాగ్వాదానికి దిగింది. అనంతరం ఘటనాస్థలం నుంచి పరారయింది. అప్పట్లో వనిత సుప్రీంకోర్టును ఆశ్రయించగా, ఆమెను అరెస్ట్ చేయరాదని న్యాయస్థానం స్టే ఇచ్చింది. ఈ నేపథ్యంలో ఆమె గురువారం మళ్లీ ఆ ఇంటి వద్దకు వచ్చింది. దీంతో విజయకుమార్ మరోసారి పోలీసులను ఆశ్రయించి ఫిర్యాదు చేశారు. రంగంలోకి దిగిన అధికారులు తాజాగా ఆమెను అరెస్ట్ చేసి స్టేషన్ కు తరలించారు.
tandri firyaadu...nati vanitanu arest chesina poliisulu !
2018-12-08 12:15:23
natudu, vicp rajakeya nayakudu vijayakumar, aayana kumarte vanitaku madhya gtakonta kaalamgaa aasti vivaadaalu saagutunna sangati telisinde. ee nepathyamlo vijayakumar firyaadu meraku poliisulu vanitanu ninna raatri arest chesaru. andutunna samacharam meraku vijayakumare ku chennailooni aalapaakkam, ashtalakshmi nagarn 19va veedhilo pedda bangla undi. deenni aayana sinima shooting la kosam addeku istuu untaaru. ee nepathyamlo oo sinima kosam bhavanaanni addeku teesukunna vanita andulo saashwata nivasam erparuchukundi. ennisaarlu cheppina aame khaalii chesenduku niraakarinchindi. maro pratyaamnaayam lekapovadamto vijayakumar gatamlo madhura vayil poliisulanu aasrayinchaaru. poliisulu aa nivasam vaddaku cherukogane aame vaaritho vaagvaadaaniki digindi. anantaram ghatanasthalam nunchi paraarayindi. appatlo vanita supreenkortunu aasrayinchagaa, aamenu arest cheyaraadani nyaayasthaanam stay ichindi. ee nepathyamlo aame guruvaram malli aa inti vaddaku vachindi. deentho vijayakumar marosari poliisulanu aasrayinchi firyaadu chesaru. rangamloki digina adhikaarulu taajaagaa aamenu arest chesi station ku taralinchaaru.